PREPORUKA ZA ČLANOVE KOMORE 

POLITIKA PRIVATNOSTI

1. Opće odredbe
Ovom Politikom privatnosti uređuje se način na koji _________________ (naziv pravne osobe ili ordinacije), sa sjedištem u _________________ (adresa), OIB: _________________ (dalje u tekstu: „Voditelj obrade“), prikuplja, koristi, čuva i na drugi način obrađuje osobne podatke fizičkih osoba te način na koji ispitanici mogu ostvariti svoja prava u vezi s obradom osobnih podataka.
Voditelj obrade osobne podatke obrađuje u skladu s Uredbom (EU) 2016/679 Europskog parlamenta i Vijeća od 27. travnja 2016. (Opća uredba o zaštiti podataka – GDPR), Zakonom o provedbi Opće uredbe o zaštiti podataka te drugim primjenjivim propisima kojima se uređuje zaštita osobnih podataka.
Ova Politika privatnosti osobito se primjenjuje na obradu osobnih podataka prikupljenih putem mrežne stranice ________________ (web adresa mrežne stranice)  elektroničke pošte, kontaktnih obrazaca i drugih komunikacijskih kanala Voditelja obrade.

2. Podaci o Voditelju obrade
Voditelj obrade:
Naziv: (naziv pravne osobe ili ordinacije)
Sjedište: (adresa)
OIB: 
Telefon: (broj telefona)
E-mail: (adresa elektroničke pošte)
Mrežna stranica: (adresa mrežne stranice)
Za sva pitanja povezana s obradom osobnih podataka i ostvarivanjem prava ispitanika možete se obratiti na:
Službenik za zaštitu podataka: (ime i prezime) [ukoliko ga pravni subjekt ima, odnosno ukoliko ga je obvezan imenovati (ukoliko vodi opsežnu obradu/prikuplja veliku količinu zdravstvenih podataka)]
E-mail: (e-mail adresa službenika za zaštitu podataka)

3. Načela obrade osobnih podataka
Voditelj obrade osobne podatke obrađuje zakonito, pošteno i transparentno, isključivo u određene, izričite i zakonite svrhe.
Prilikom obrade osobnih podataka osobito se primjenjuju načela:
· zakonitosti, poštenosti i transparentnosti;
· ograničavanja svrhe;
· smanjenja količine podataka;
· točnosti;
· ograničenja pohrane;
· cjelovitosti i povjerljivosti;
· pouzdanosti odnosno odgovornosti Voditelja obrade.
Prikupljaju se samo oni osobni podaci koji su primjereni, relevantni i nužni za ostvarivanje svrhe zbog koje se obrađuju.
4. Koje osobne podatke obrađujemo
Ovisno o načinu komunikacije i pravnom odnosu s ispitanikom, Voditelj obrade može obrađivati sljedeće kategorije osobnih podataka:
· ime i prezime pacijenta
· datum rođenja
· OIB
· kontaktne podatke, uključujući adresu, broj telefona i adresu elektroničke pošte;
· podatke o zdravstvenom osiguranju
· broj osigurane osobe i druge podatke potrebne za ostvarivanje prava iz zdravstvenog osiguranja;
· podatke o zdravstvenom stanju;
· anamnezu;
· dijagnoze;
· podatke o provedenim i planiranim dijagnostičkim i terapijskim postupcima;
· podatke o propisanim i primijenjenim lijekovima;
· podatke o alergijama i drugim okolnostima relevantnima za liječenje;
· rendgenske snimke, ortopantomografske snimke (ortopan), CBCT snimke i drugu medicinsku dokumentaciju;
· intraoralne i druge fotografije kada su potrebne za dijagnostiku, liječenje ili dokumentiranje zdravstvenog stanja;
· podatke o terminima pregleda i zahvata;
· podatke potrebne za izdavanje računa i izvršavanje financijskih obveza;
· podatke sadržane u komunikaciji s pacijentom;
· druge osobne podatke koji su nužni za pružanje zdravstvene zaštite ili ispunjavanje zakonskih obveza Voditelja obrade.
Napomena: 
Podaci o zdravlju predstavljaju posebnu kategoriju osobnih podataka te se obrađuju uz primjenu odgovarajućih mjera zaštite i isključivo kada za njihovu obradu postoji odgovarajuća pravna osnova.
· tehničke podatke povezane s korištenjem mrežne stranice, kao što su IP adresa, vrsta uređaja i preglednika te drugi tehnički podaci;
· druge osobne podatke kada za njihovu obradu postoji odgovarajuća pravna osnova.
Voditelj obrade neće prikupljati osobne podatke koji nisu potrebni za unaprijed određenu i zakonitu svrhu obrade.

5. Svrha i pravna osnove obrade
Osobni podaci obrađuju se osobito u svrhu:
· identifikacije pacijenta;
· naručivanja i vođenja evidencije termina;
· pružanja zdravstvenih usluga iz područja dentalne medicine;
· postavljanja dijagnoze i planiranja liječenja;
· vođenja zdravstvene i druge propisane dokumentacije;
· praćenja zdravstvenog stanja i rezultata liječenja;
· komunikacije s pacijentom u vezi s pružanjem zdravstvene zaštite;
· ostvarivanja prava iz obveznog i dopunskog zdravstvenog osiguranja, kada je primjenjivo;
· suradnje s drugim zdravstvenim radnicima i zdravstvenim ustanovama kada je to potrebno radi pružanja zdravstvene zaštite;
· izrade dentalno-tehničkih nadomjestaka;
· izvršavanja zakonskih, računovodstvenih, poreznih i drugih obveza;
· zaštite pravnih interesa Voditelja obrade i pacijenta;
· postupanja po zahtjevima nadležnih tijela;
· drugih zakonitih svrha povezanih s obavljanjem zdravstvene djelatnosti.
Osobni podaci obrađuju se samo kada za obradu postoji odgovarajuća pravna osnova.
Voditelj obrade prikuplja i obrađuje osobne podatke pacijenata u skladu s člankom 6. stavkom 1. Opće uredbe o zaštiti podataka (GDPR), osobito kada je obrada nužna radi ispunjavanja pravnih obveza Voditelja obrade, odnosno izvršavanja ugovornih obveza povezanih s pružanjem zdravstvenih usluga.
Budući da obavljanje djelatnosti dentalne medicine uključuje obradu posebnih kategorija osobnih podataka, osobito podataka o zdravstvenom stanju pacijenata, takva se obrada provodi i na temelju članka 9. stavka 2. točke (h) GDPR-a, kada je nužna u svrhu medicinske dijagnoze, pružanja zdravstvene zaštite ili liječenja, uz ispunjavanje uvjeta propisanih člankom 9. stavkom 3. GDPR-a.
Obrada osobnih podataka provodi se i u skladu s odredbama Zakona o zdravstvenoj zaštiti, Zakona o dentalnoj medicini, Zakona o zaštiti prava pacijenata, Zakona o podacima i informacijama u zdravstvu te drugim primjenjivim propisima.
Za obradu osobnih podataka koja je nužna radi pružanja zdravstvene zaštite i ispunjavanja zakonskih obveza Voditelja obrade nije potrebno pribavljati zasebnu privolu pacijenta, ako za takvu obradu postoji odgovarajuća pravna osnova.
Kada se osobni podaci obrađuju u svrhe koje nisu nužne za pružanje zdravstvene zaštite ili ispunjavanje zakonskih obveza, Voditelj obrade utvrdit će zasebnu odgovarajuću pravnu osnovu te, kada je to potrebno, prethodno pribaviti privolu ispitanika.
Podaci o zdravlju osobito se mogu obrađivati kada je obrada nužna u svrhu medicinske dijagnoze, pružanja zdravstvene zaštite ili liječenja odnosno upravljanja zdravstvenim sustavima i uslugama, pod uvjetima propisanima GDPR-om i nacionalnim zakonodavstvom.
Privola
Kada ne postoji druga odgovarajuća pravna osnova, osobni podaci obrađuju se na temelju privole pacijenta. Pacijent ima pravo u svakom trenutku povući privolu, pri čemu povlačenje privole ne utječe na zakonitost obrade provedene prije njezina povlačenja.

6. Medicinska i dentalna dokumentacija
Voditelj obrade vodi i čuva medicinsku dokumentaciju pacijenata u skladu s propisima kojima se uređuje zdravstvena zaštita, zdravstvena dokumentacija, prava pacijenata i drugim primjenjivim propisima.
Medicinska dokumentacija može obuhvaćati podatke o zdravstvenom stanju, dijagnozama, terapijama, provedenim zahvatima, rendgenske i druge snimke, nalaze, fotografije koje čine sastavni dio medicinske dokumentacije te druge podatke potrebne za pružanje zdravstvene zaštite.
Pristup medicinskoj dokumentaciji dopušten je samo ovlaštenim osobama u opsegu potrebnom za obavljanje njihovih poslova.

7. RTG, ortopan, CBCT i druge snimke
Radi dijagnostike, planiranja i provođenja liječenja mogu se izrađivati i obrađivati rendgenske, ortopantomografske, CBCT i druge snimke pacijenta.
Takve snimke predstavljaju dio zdravstvene dokumentacije kada se mogu povezati s određenim pacijentom te se s njima postupa uz primjenu odgovarajućih tehničkih i organizacijskih mjera zaštite.
Snimke se ne koriste u druge svrhe koje nisu spojive s prvotnom svrhom njihova prikupljanja bez odgovarajuće pravne osnove.

8. Dentalni laboratoriji
Kada je radi pružanja dentalne zdravstvene usluge potrebno izraditi protetski, ortodontski ili drugi dentalno-tehnički rad, određeni podaci mogu se dostaviti dentalnom laboratoriju odnosno drugom odgovarajućem pružatelju usluge.
Dostavljaju se samo podaci koji su potrebni za izradu odgovarajućeg rada odnosno izvršenje konkretne usluge.
Uloge i odgovornosti ordinacije i dentalnog laboratorija u pogledu obrade osobnih podataka utvrđuju se u skladu s prirodom konkretne obrade i primjenjivim propisima.


9. Dostavljanje podataka HZZO-u
[PRIMJENJUJE SE SAMO NA UGOVORNE SUBJEKTE HZZO-a]
Kada je Voditelj obrade ugovorni subjekt Hrvatskog zavoda za zdravstveno osiguranje, osobni podaci pacijenata mogu se obrađivati i dostavljati HZZO-u u opsegu potrebnom za ostvarivanje prava iz obveznog zdravstvenog osiguranja, obračun pruženih zdravstvenih usluga te izvršavanje drugih propisanih obveza.

10. Naručivanje i komunikacija s pacijentima
Podaci pacijenta mogu se koristiti radi ugovaranja, potvrđivanja, promjene ili otkazivanja termina te druge komunikacije neposredno povezane s pružanjem zdravstvene zaštite.
Komunikacija se, ovisno o načinu poslovanja Voditelja obrade, može provoditi telefonom, SMS porukom, elektroničkom poštom ili putem odgovarajućeg informacijskog sustava.
Prilikom komunikacije vodi se računa o tome da se ne otkrivaju zdravstveni i drugi povjerljivi podaci u većem opsegu nego što je potrebno.

11. Fotografije pacijenata
Fotografije koje su nužne radi dijagnostike, dokumentiranja zdravstvenog stanja, planiranja ili praćenja liječenja mogu se obrađivati kao dio medicinske dokumentacije kada za to postoji odgovarajuća pravna osnova.
Korištenje fotografija pacijenata u druge svrhe, primjerice za edukativne materijale ili druge svrhe koje nisu nužne za pružanje zdravstvene zaštite, zahtijeva zasebnu procjenu pravne osnove, a kada se obrada temelji na privoli, odgovarajuću prethodnu privolu pacijenta.
Odbijanje davanja privole za takvu fakultativnu obradu ne smije utjecati na pružanje zdravstvene zaštite pacijentu.


12. Primatelji osobnih podataka
Osobni podaci mogu se, kada postoji odgovarajuća pravna osnova, dostaviti:
· drugim zdravstvenim radnicima i pružateljima zdravstvenih usluga;
· dentalnim laboratorijima;
· Hrvatskom zavodu za zdravstveno osiguranje, kada je primjenjivo;
· nadležnom ministarstvu i drugim nadležnim tijelima;
· Hrvatskoj komori dentalne medicine kada za dostavljanje postoji odgovarajuća pravna osnova;
· sudovima, državnim odvjetništvima i drugim nadležnim tijelima;
· računovodstvenim i drugim stručnim pružateljima usluga;
· pružateljima informatičkih usluga i održavanja informacijskih sustava;
· drugim primateljima kada je dostavljanje potrebno ili dopušteno na temelju propisa.
Voditelj obrade vodi računa o tome da se svakom primatelju dostavljaju samo oni osobni podaci koji su potrebni za ostvarivanje konkretne svrhe.

13. Prijenos osobnih podataka izvan Europskog gospodarskog prostora
Ako se osobni podaci prenose primateljima u trećim zemljama odnosno izvan Europskog gospodarskog prostora, Voditelj obrade osigurat će da se takav prijenos provodi isključivo uz postojanje odgovarajuće pravne osnove i zaštitnih mjera predviđenih GDPR-om.

14. Razdoblje čuvanja osobnih podataka
Osobni podaci čuvaju se samo onoliko dugo koliko je potrebno za ostvarivanje svrhe zbog koje su prikupljeni odnosno u rokovima utvrđenima posebnim propisima.
Medicinska i zdravstvena dokumentacija čuva se u rokovima propisanima posebnim propisima.
Prilikom određivanja razdoblja čuvanja osobnih podataka uzimaju se u obzir svrha obrade, zakonski rokovi čuvanja dokumentacije, rokova zastare te potreba zaštite pravnih interesa Voditelja obrade i pacijenta.
Po isteku odgovarajućeg roka osobni podaci brišu se, anonimiziraju ili se s njima postupa na drugi način propisan važećim propisima.
15. Sigurnost osobnih podataka
Voditelj obrade primjenjuje odgovarajuće tehničke i organizacijske mjere radi zaštite osobnih podataka od slučajnog ili nezakonitog uništenja, gubitka, izmjene, neovlaštenog otkrivanja ili pristupa.
Mjere zaštite određuju se uzimajući u obzir prirodu, opseg, kontekst i svrhe obrade te rizike za prava i slobode fizičkih osoba.
Osobama koje imaju pristup zdravstvenim i drugim povjerljivim podacima dopušten je pristup samo u opsegu potrebnom za obavljanje njihovih poslova.

16. Videonadzor
[UKLJUČITI SAMO AKO SE KORISTI VIDEONADZOR]
Ako se u prostoru koristi videonadzor, Voditelj obrade osigurat će da se videonadzor provodi isključivo u zakonitu i unaprijed određenu svrhu te uz poštovanje posebnih pravila o zaštiti osobnih podataka.
Prostor pod videonadzorom bit će odgovarajuće označen prije ulaska u područje snimanja.
Detaljne informacije o videonadzoru, pravnoj osnovi, svrsi, roku čuvanja snimki i pravima ispitanika uređuju se zasebnom obavijesti odnosno aktom o videonadzoru.

17. Mrežna stranica i kolačići
[UKLJUČITI AKO POSTOJI MREŽNA STRANICA]
Mrežna stranica ( web adresa)  može koristiti kolačiće i slične tehnologije.
Kolačići koji su nužni za pravilno funkcioniranje mrežne stranice mogu se koristiti bez privole u skladu s primjenjivim propisima, dok se kolačići za koje je potrebna privola aktiviraju tek nakon odgovarajućeg izbora korisnika.
Detaljne informacije o korištenim kolačićima dostupne su u (Politici kolačića/Postavkama kolačića).
Mrežna stranica može sadržavati poveznice na mrežne stranice trećih osoba. Voditelj obrade ne odgovara za način na koji treće osobe obrađuju osobne podatke putem svojih mrežnih stranica.
Korisnicima se preporučuje da prije korištenja takvih mrežnih stranica prouče njihove politike privatnosti.

18. Društvene mreže
[UKLJUČITI AKO SE KORISTE DRUŠTVENE MREŽE]
Voditelj obrade može koristiti profile na društvenim mrežama radi informiranja javnosti o svojem radu.
Ako korisnik komunicira s Voditeljem obrade putem društvene mreže, obrada podataka može biti podložna i pravilima privatnosti pružatelja konkretne društvene mreže.
Pacijentima se preporučuje da putem društvenih mreža ne dostavljaju medicinsku dokumentaciju ili druge osjetljive zdravstvene podatke, osim ako je za to osiguran odgovarajući i siguran komunikacijski kanal.

19. Prava pacijenta 
Pod uvjetima utvrđenima GDPR-om, pacijent ima pravo:
· zatražiti pristup svojim osobnim podacima;
· zatražiti ispravak netočnih ili nepotpunih osobnih podataka;
· zatražiti brisanje osobnih podataka;
· zatražiti ograničenje obrade;
· uložiti prigovor na obradu osobnih podataka;
· ostvariti pravo na prenosivost podataka, kada je primjenjivo;
· povući privolu u bilo kojem trenutku kada se obrada temelji na privoli;
· ne biti predmet odluke koja se temelji isključivo na automatiziranoj obradi, uključujući izradu profila, kada su za to ispunjene pretpostavke iz GDPR-a.
Pojedina prava nisu apsolutna te njihovo ostvarivanje ovisi o pravnoj osnovi obrade i drugim okolnostima konkretnog slučaja.
Zahtjev za ostvarivanje prava može se podnijeti na adresu: (e-mail/adresa za ostvarivanje prava pacijenata).
Voditelj obrade odgovorit će na zahtjev pacijenta odnosno ispitanika bez nepotrebnog odgađanja, a najkasnije u rokovima propisanima GDPR-om.
20. Pravo na podnošenje pritužbe
Ako pacijent smatra da se njegovi osobni podaci obrađuju protivno propisima o zaštiti osobnih podataka, ima pravo obratiti se Voditelju obrade odnosno službeniku za zaštitu podataka.
Pacijent također ima pravo podnijeti pritužbu nadležnom nadzornom tijelu:
Agencija za zaštitu osobnih podataka (AZOP)
Selska cesta 136
10000 Zagreb
www.azop.hr
Pravo na podnošenje pritužbe ne utječe na druga upravna ili sudska pravna sredstva koja ispitaniku stoje na raspolaganju.

21. Automatizirano donošenje odluka i profiliranje
Voditelj obrade ne provodi automatizirano donošenje odluka, uključujući izradu profila, koje proizvodi pravne učinke za ispitanika ili na sličan način značajno utječe na ispitanika.

22. Zaštita osobnih podataka djece
Prilikom usluga namijenjenih djeci koje uključuju obradu njihovih osobnih podataka, Voditelj obrade primjenjuje posebne mjere zaštite u skladu s GDPR-om i drugim primjenjivim propisima.

23. Izmjene Politike privatnosti
Voditelj obrade zadržava pravo izmijeniti ili dopuniti ovu Politiku privatnosti radi usklađivanja s promjenama propisa, načinom obrade osobnih podataka, tehničkim promjenama ili drugim relevantnim okolnostima.
Važeća verzija Politike privatnosti bit će dostupna na mrežnoj stranici Voditelja obrade.
Datum posljednje izmjene: ______________

NAPOMENA:
Ovaj ogledni obrazac izrađen je kao pomoć članovima Hrvatske komore dentalne medicine pri ispunjavanju obveza u području zaštite osobnih podataka.
Obrazac je potrebno prilagoditi stvarnom načinu poslovanja i obrade osobnih podataka svakog pojedinog voditelja obrade. Pojedine odredbe primjenjuju se samo ako voditelj obrade provodi konkretnu vrstu obrade, primjerice videonadzor, fotografiranje pacijenata, internetsko naručivanje, korištenje kolačića ili slanje promidžbenih obavijesti.


